ร้านอาหารจานด่วนมื้อเที่ยงที่คนย่าน กม.25 ชอบมาทานกัน โดยเฉพาะทหารอากาศที่จะมาทานกันเยอะมากช่วงพักกลางวัน จะเป็นอาหารที่จัดเป็นชุดเพื่อความสะดวก มีทั้งชุดเล็ก 4 จานพอดีสำหรับ 2 คน ซึ่งจานจะไม่ใหญ่มากนัก หรือชุดใหญ่สำหรับมาเป็นกลุ่มใหญ่ๆ อาหารแนะนำของร้านคือ เกาเหลาเย็นตาโฟแห้ง ผัดไทยไร้เส้น  เกี๊ยวทอดกรอบสำหรับทานเล่น ลวกจิ้มรวมที่มีเครื่องใน ลูกชิ้น หรือจะเป็นหมูตุ๋นลวกจิ้ม แต่ที่ชอบคือในลวกจิ้มใส่กากหมูมาให้เยอะสะใจดี ทานแกล้มกับลวกจิ้มอร่อย ร้านไม่ค่อยใหญ่มีที่นั่งไม่มากนัก โต๊ะเก้าอี้ที่นั่ง อาจจะสภาพไม่ค่อยดีเท่าไหร่ ความสะอาดของร้านก็ต้องทำใจนิดนึงแต่ก็ยังอยู่ในเกณฑ์พอทนได้ ราคาอาหารปานกลาง